సమంత

సమంత (జననం 1987 ఏప్రిల్ 28), తెలుగు, తమిళం భాషా చిత్రాల్లో నటించిన భారతీయ నటి. కెరియర్ తొలినాళ్ళలో మోడలింగ్ చేసిన సమంత 2007లో రవి వర్మన్ దర్శకత్వంలో మాస్కోవిన్ కావేరి సినిమాలో నటించేందుకు ఒప్పుకున్నప్పటికీ తన తొలి చిత్రమైన ఏ మాయ చేశావే సినిమాతో 2010లో తెలుగు పరిశ్రమలోకి అడుగుపెట్టింది. ఆపై తను నటించిన బృందావనం (2010), దూకుడు (2011), ఈగ (2012), ఎటో వెళ్ళిపోయింది మనసు (2012), సీతమ్మ వాకిట్లో సిరిమల్లె చెట్టు (2013), అత్తారింటికి దారేది (2013) చిత్రాలతో అతితక్కువ సమయంలోనే తెలుగునాట ప్రముఖ కథానాయికగా ఎదిగింది.

మరోపక్క ఈగ ఏకకాల తమిళ నిర్మాణం నాన్ ఈ, ఎటో వెళ్ళిపోయింది మనుసు ఏకకాల తమిళ నిర్మాణం నీదానే ఎన్ పొన్వసంతం సినిమాలతో తమిళంలో గుర్తింపు సాధించిన సమంత ఆపై అంజాన్ (2014), కత్తి (2014) సినిమాలతో తమిళనాట కూడా ప్రముఖ కథానాయికగా ఎదిగింది. 2013లో రేవతి తర్వాత ఒకేసారి అటు తెలుగులోనూ, ఇటు తమిళంలోనూ దక్షిణ భారత ఫిలింఫేర్ ఉత్తమ నటి పురస్కారాన్ని ఒకేసారి ఒకే ఏడాదిలో అందుకున్న నటిగా కూడా సమంత ప్రసిద్ధి గాంచింది. సమంత హిందీ వెబ్-సిరీస్ ది ఫ్యామిలీ మ్యాన్ యొక్క రెండవ సీజన్లో  రాజీ పాత్రను పోషించింది.

 ప్రారంభ జీవితం 
సమంత 1987 ఏప్రిల్ 28న జోసెఫ్ ప్రభు, నినెట్టే ప్రభు దంపతులకు జన్మించింది. ఆమె తండ్రి తెలుగు ఆంగ్లో-ఇండియన్ కాగా, తల్లి సిరియన్ మలయాళీ. ఆమె తమిళనాడు చెన్నై పల్లవరం పరిసరాల్లో, ఇద్దరు అన్నలు జొనాథ్, డేవిడ్ లతో కుటుంబంలో చిన్న సంతానంగా పుట్టి పెరిగింది. ఆమె తమిళం, తెలుగు భాషలు రెండింటినీ అనర్గళంగా మాట్లాడగలదు. ఆమె హోలీ ఏంజిల్స్ ఆంగ్లో ఇండియన్ హయ్యర్ సెకండరీ స్కూల్ లో చదువుకుంది. ఆ తరువాత, ఆమె స్టెల్లా మారిస్ కాలేజీలో వాణిజ్యంలో డిగ్రీ పూర్తి చేసింది. ఆమె అండర్ గ్రాడ్యుయేట్ డిగ్రీ ముగిసే సమయానికి, మోడలింగ్ లో నిమగ్నమైంది, ముఖ్యంగా నాయిడు హాల్ తో కలిసి పనిచేసింది, దీని ద్వారా ఆమెను మొదటిసారి చిత్రనిర్మాత రవి వర్మన్ గుర్తించాడు.

 నటించిన చిత్రాలు 
 తెలుగు 
 సంవత్సరం చిత్రం పాత్ర వివరాలు 2010  ఏ మాయ చేశావే  జెస్సీ  'విజేత', ఫిలింఫేర్ అవార్డ్ - ఉత్తమ నూతన నటి,'విజేత', సినీ"మా" అవార్డ్ - ఉత్తమ నూతన నటి,'విజేత', నంది స్పెషల్ జ్యూరీ అవార్డ్,'విజేత', టీ.ఎస్.ఆర్ - టీవీ 9 అవార్డ్ 2011 - ఉత్తమ నటి,పేర్కొనబడింది, ఫిలింఫేర్ అవార్డ్ - ఉత్తమ నటి 2010  బృందావనం  ఇందు  2011  దూకుడు  ప్రశాంతి  పేర్కొనబడింది, ఫిలింఫేర్ అవార్డ్ - ఉత్తమ నటి,పేర్కొనబడింది, దక్షిణ భారత అంతర్జాతీయ సినిమా అవార్డ్ సైమా- ఉత్తమ నటి 2012  ఈగ  బిందు  తమిళంలో "నాన్ ఈ" పేరుతో ఏకకాలంలో నిర్మించబడింది,'విజేత', ఫిలింఫేర్ అవార్డ్ - ఉత్తమ నటి,'విజేత', టీ.ఎస్.ఆర్ - టీవీ 9 అవార్డ్ 2012 - ఉత్తమ నటి,'విజేత', సినీ"మా" అవార్డ్ - ఉత్తమ నటి 2012  ఎటో వెళ్ళిపోయింది మనసు  నిత్య  2013  సీతమ్మ వాకిట్లో సిరిమల్లె చెట్టు  గీత  2013  జబర్‌దస్త్  శ్రేయ  2013  సమ్‌థింగ్‌ సమ్‌థింగ్‌   అతిథి పాత్ర 2013  అత్తారింటికి దారేది  శశి  2013  రామయ్యా వస్తావయ్యా  ఆకర్ష  2014  ఆటోనగర్ సూర్య  శిరీష  2014  మనం  ప్రియ/కృష్ణవేణి  2014  రభస  2017అ ఆఅనసూయ విజేత, ఫిలింఫేర్ అవార్డ్ - ఉత్తమ నటి,పేర్కొనబడింది, దక్షిణ భారత అంతర్జాతీయ సినిమా అవార్డ్ SIIMA - ఉత్తమ నటి201724 2018  మహానటి మధురవాణి  మహానటి సావిత్రి గారి జీవిత చరిత్ర ఆధారంగా తెరకెక్కిన సినిమలో ప్రజావాణి పత్రిక విలేఖరి. 2018  యూ టర్న్  రచన మిస్టరీ - థ్రిల్లర్ చిత్రం 2018  సీమరాజా   2019  ఓ బేబీ  2020జానుజానకి దేవి/ జాను సమంత చేసిన జాను పాత్రను తమిళంలో నటి త్రిష చేయబడింది.2021పుష్ప: ది రైజ్నర్తకి"ఊ అంటావా ఊ ఊ అంటావా" పాటలో ప్రత్యేక ప్రదర్శన2022కాతువాకుల రెండు కాదల్ఖతీజా బేగంతమిళంయశోదయశోదతెలుగు2023శాకుంతలంశకుంతలఖుషిఆరాధ్య

 తమిళం 
 సంవత్సరం చిత్రం పాత్ర వివరాలు 2010  విన్నైతాండి వరువాయా  నందిని  అతిథి పాత్ర 2010  బాణ కాథడి  ప్రియ  పేర్కొనబడింది, విజయ్ అవార్డ్ - ఉత్తమ నూతన నటి 2011  మాస్కోవిన్ కావేరి  కావేరి  2012  నడునిశి నాయగల్   అతిథి పాత్ర 2012  నాన్ ఈ  బిందు  తెలుగులో "ఈగ" పేరుతో ఏకకాలంలో నిర్మించబడింది 2013  నీదానే ఎన్ పొన్వసంతం  నిత్య  ఎటో వెళ్ళిపోయింది మనసు యొక్క ఏకకాల నిర్మాణం,ఇందులో నానీ పోషించిన వరుణ్ పాత్రను తమిళ నటుడు జీవా పోషించాడు'విజేత', ఫిలింఫేర్ అవార్డ్ - ఉత్తమ నటి,'విజేత', వికటన్ అవార్డ్ - ఉత్తమ నటి,'విజేత', విజయ్ అవార్డ్ - ఉత్తమ నటి 2014  అంజాన్  జీవా  చిత్రీకరణ జరుగుతున్నది 2014  కత్తి  వేణి  చిత్రీకరణ జరుగుతున్నది
 వివాహ జీవితం 
2017 అక్టోబరు 6, 7 తేదీలలో సమంత, నాగ చైతన్యల పెళ్లి గోవాలో హిందూ, క్రిస్టియన్‌ సాంప్రదాయాల ప్రకారం జరిగింది. వీరు టాలీవుడ్ స్టార్ కపుల్స్ గా పేరు తెచ్చుకున్నారు. అయితే వారిరువురు 2021 అక్టోబరు 2న వ్యక్తిగత కారణాలతో విడిపోతున్నట్టు సోషల్ మీడియా వేదికగా తెలిపారు. ఈ విషయాన్ని నాగ చైతన్య  ట్విట్టర్ ద్వారా అధికారికంగా ప్రకటించాడు. మరోవైపు సమంత సైతం నాగచైతన్యతో విడిపోతున్నట్లు ఇన్స్టాగ్రామ్ లో పోస్ట్ చేసింది.

తిరిగి సమంత 2025 డిసెంబర్ 1న ద‌ర్శ‌కుడు రాజ్ నిడ‌మోరును కోయంబత్తూరులోని ఈశా ఫౌండేషన్‌ యోగా సెంటర్‌లోని లింగ భైరవి ఆలయంలో సన్నిహితుల మధ్య వివాహం చేసుకుంది. 

పురస్కారాలు
 స్పెషల్ జ్యూరీ అవార్డు - ఏ మాయ చేశావే
 నంది పురస్కారం - 2012 నంది పురస్కారాలు: ఉత్తమ నటి (ఎటో వెళ్ళిపోయింది మనసు)
సైమా అవార్డులు

 2013: ఉత్తమ నటి - అత్తారింటికి దారేది
 2019: ఉత్తమ నటి - ఓ బేబి

 మూలాలు 

 బయటి లింకులు 

వర్గం:1987 జననాలు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:నంది ఉత్తమ నటీమణులు
వర్గం:జీవిస్తున్న ప్రజలు